cometadata/datacite-titles-descriptions-related-identifiers huggingface dataset:
DOI: 10.14457/tu.the.2015.1483
title: การเตรียมยางเชื่อมกิ่งจากยางธรรมชาติด้วยไวนิลอะซิเตตโดยวิธีการฉายรังสีเพื่อใช้เป็นสารปรับปรุงสมบัติการรับแรงกระแทกในพอลิแลคติคแอซิด

description: งานวิจัยนี้เป็นการศึกษาผลของการเชื่อมกิ่งด้วยไวนิลอะซิเตตบนยางธรรมชาติด้วยวิธีการฉายรังสีเพื่อนำมาใช้เป็นสารเพิ่มสมบัติการรับแรงกระแทกให้กับพอลิแลคติคแอซิด (poly(lactic acid), PLA) โดยแบ่งการศึกษาออกเป็น 3 ส่วน คือ ส่วนแรกเป็นการศึกษาผลของปริมาณรังสีต่อการเชื่อมกิ่งด้วยไวนิลอะซิเตตบนยางธรรมชาติ (NRL) และยางธรรมชาติที่ผ่านการเชื่อมขวางมาแล้วด้วยบิวทิลอะคริเลต (NRX) จากผลของ FTIR สเปคตรัม และ 1H-NMR สเปคตรัม พบว่าเกิดการเชื่อมกิ่งด้วยไวนิลอะซิเตตและเกิดการเชื่อมขวางด้วยบิวทิลอะคริเลตบนยางธรรมชาติ ความเป็นไปได้ของกลไกการเกิดปฏิกิริยาเชื่อมกิ่งและเชื่อมขวางผ่านการฉายรังสีมีแนวโน้มที่จะเกิดปฏิกิริยาผ่านกลไกลแบบ Alder-Ene และแบบอนุมูลอิสระ โดยการเชื่อมกิ่งบนยาง NRL ให้ประสิทธิภาพดีกว่าการเชื่อมกิ่งบนยาง NRX และปริมาณรังสีที่เหมาะสมต่อการเชื่อมกิ่งบนยาง NRL และยาง NRX คือ ที่ปริมาณรังสี 6 และ 4 kGy ตามลำดับ อีกทั้งการเพิ่มขึ้นของปริมาณการเชื่อมกิ่งที่ปริมาณรังสีที่เหมาะสมของยาง NRL และยาง NRX สามารถพิจารณาได้จากการลดลงของอัตราการบวมตัว ปริมาณยางที่ไม่ทำปฏิกิริยา และโฮโมพอลิไวนิลอะซิเตต รวมถึงปริมาณเจลในยางที่เพิ่มสูงขึ้น ส่วนที่สองเป็นการศึกษาผลของลำดับการเชื่อมขวางด้วยบิวทิลอะคริเลต (n-BA) และการเชื่อมกิ่งด้วยไวนิลอะซิเตตบนยางธรรมชาติ จากผลพบว่าการเชื่อมขวางก่อนการเชื่อมกิ่ง และการเชื่อมขวางไปพร้อมๆกับการเชื่อมกิ่งให้ประสิทธิภาพในการเชื่อมกิ่งบนยางธรรมชาติที่ใกล้เคียงกัน ซึ่งยาง NRX-G และยาง NR[GX] มีปริมาณการเชื่อมสูงสุดอยู่ที่ปริมาณรังสี 4 และ 10 kGy และส่วนสุดท้ายเป็นการศึกษาผลของการนำยางฉายรังสีชนิดต่างๆมาบดผสมร่วมกับ PLA และยางแท่งชนิด STR CV60 (PLA/NR) โดยยางฉายรังสีที่ใช้ในการบดผสมกับ PLA และยางแท่ง ได้แก่ ยางธรรมชาติเชื่อมกิ่ง (NRG) ยางธรรมชาติเชื่อมขวางก่อนการเชื่อมกิ่ง (NRX-G) และยางธรรมชาติเชื่อมกิ่งและเชื่อมขวางในขั้นตอนเดียวกัน (NR[GX]) พบว่า แม้ว่า PLA/NR/NRG และ PLA/NR/NRX-G จะให้ค่าการรับแรงกระแทกสูงกว่า PLA บริสุทธิ์ แต่ก็ยังน้อยกว่าการใช้ PLA ผสมกับยางแท่งล้วน (PLA/NR) และพบว่าเมื่อใช้ยาง NRG ที่ปริมาณรังสีสูงขึ้นสามารถเพิ่มค่าการรับแรงกระแทกให้กับพอลิเมอร์ผสมได้สูงขึ้นเช่นกัน เมื่อเปรียบเทียบชนิดของยางฉายรังสี คือ NRG NR[GX] และ NRX-G ที่ปริมาณรังสี 4 kGy เท่ากัน พบว่าให้ค่าการรับแรงกระแทกที่ใกล้เคียงกัน ในส่วนของขนาดอนุภาคของยาง พบว่ายางปรับสภาพเหล่านี้มีขนาดอนุภาคของยางที่แตกต่างกัน โดยยาง NR[GX] จะให้ขนาดอนุภาคยางในเฟส PLA ที่เล็กกว่ายาง NRG หรือยาง NRX-G อย่างเห็นได้ชัด
DOI: 10.14457/tu.the.2015.1484
title: ความเหมาะสมในการนำเครื่องควบคุมความเร็วรอบมอเตอร์มาใช้ในเครื่องอัดอากาศเพื่อการประหยัดพลังงาน

description: ระบบอัดอากาศมีการใช้งานอย่างแพร่หลายในภาคอุตสาหกรรมโดยเฉลี่ยแล้วมีการใช้คิดเป็นร้อยละ 5 - 50 ของการใช้พลังงานไฟฟ้าทั้งโรงงาน ขึ้นอยู่กับแต่ละประเภทอุตสาหกรรม งานวิจัยนี้ได้ศึกษาความเหมาะสมในการใช้เครื่องควบคุมความเร็วรอบมอเตอร์ในเครื่องอัดอากาศ (INVERTER)“กรณีการติดตั้งเพิ่มเติมภายหลัง” เพื่อการประหยัดพลังงานกับโรงงานอุตสาหกรรมประเภทถุงพลาสติกใส่อาหารและขยะ ซึ่งโรงงานแห่งนี้มีการใช้พลังงานในระบบอัดอากาศคิดเป็นร้อยละ 21 ของการใช้พลังไฟฟ้าทั้งโรงงาน การวิจัยนี้ได้ศึกษากับเครื่องอัดอากาศขนาด 100 แรงม้าแบบสกูรชนิดใช้น้ำมันหล่อลื่นและการระบายความร้อนด้วยอากาศ การประหยัดพลังงานโดยการติดตั้งเครื่องควบคุมความเร็วนี้จัดอยู่ในกลุ่มมาตรการเปลี่ยนเครื่องจักร (Machine Change) ที่มีการลุงทุนขั้นสูงจึงต้องมีการศึกษาข้อมูลอย่างละเอียด โดยงานวิจัยนี้ได้เสนอวิธีแนวทางเลือก ในการวิเคราะห์ข้อมูลผลประหยัดพลังงานก่อนการลงทุนในการใช้เครื่องควบคุมความเร็วรอบของมอเตอร์ในเครื่องอัดอากาศ โดยเทียบผลการคำนวณตามวิธีโครงการ DANCED และผลประหยัดพลังงานจากการตรวจวัดจริงภายหลังจากการติดตั้งเครื่องควบคุมความเร็วรอบให้กับมอเตอร์ของเครื่องอัดอากาศ ซึ่งผลจากการตรวจวัดภายหลังการใช้เครื่องควบคุมความเร็วรอบของมอเตอร์ประหยัดได้ร้อยละ 32.18 มีระยะคืนทุน 0.86 ปี การประเมินผลประหยัดพลังงานตามวิธีโครงการ DANCED ประหยัดได้ร้อยละ 9.42 มีระยะคืนทุน 2.94 ปี ในขณะที่การประเมินผลประหยัดพลังงานตามวิธีแนวทางเลือกประหยัดได้ร้อยละ 28.53 มีระยะคืนทุน 0.97 ปี พบว่าการประเมินผลประหยัดพลังงานตามวิธีแนวทางเลือกมีค่าใกล้เคียงกับผลประหยัดที่เกิดขึ้นจริง
DOI: 10.14457/tu.the.2016.1513
title: ปัจจัยที่มีอิทธิพลต่อความตั้งใจในการใช้เครื่องมือทดสอบซอฟต์แวร์อัตโนมัติ

description: งานวิจัยนี้ศึกษาถึงปัจจัยที่มีอิทธิพลต่อความตั้งใจในการใช้เครื่องมือทดสอบซอฟต์แวร์อัตโนมัติ และทำความเข้าใจถึงปัจจัยที่แตกต่างกันระหว่างกลุ่มคนที่เคยใช้งานและกลุ่มคนที่ไม่เคยใช้งานเครื่องมือทดสอบซอฟต์แวร์อัตโนมัติ โดยงานวิจัยนี้ได้ออกแบบกรอบแนวคิดที่พัฒนาจากทฤษฎีการแพร่กระจายนวัตกรรม (DOI) และทฤษฎีความเหมาะสมระหว่างงานและเทคโนโลยี (TTF) รวมถึงมีการเพิ่มปัจจัยต่าง ๆ เพื่อให้สอดคล้องกับงานวิจัย ทำให้งานวิจัยนี้มีกรอบแนวคิดการวิจัยที่ประกอบด้วย ปัจจัยส่วนบุคคล ได้แก่ ประโยชน์สัมพัทธ์ การยอมรับนวัตกรรมส่วนบุคคล และการขาดทักษะของนักพัฒนา ปัจจัยด้านงานและเทคโนโลยี ได้แก่ ความเหมาะสมระหว่างงานและเทคโนโลยี ความสอดคล้องกับผู้ใช้งาน และความซับซ้อนในการใช้งาน และปัจจัยด้านองค์กร ได้แก่ การสนับสนุนจากผู้บริหารงานวิจัยนี้เก็บรวบรวมข้อมูลจากกลุ่มตัวอย่างที่ประกอบอาชีพด้านการพัฒนาซอฟต์แวร์ ได้แก่ ผู้จัดการโครงการ นักวิเคราะห์ระบบ นักทดสอบซอฟต์แวร์ และนักเขียนโปรแกรม ที่มีสิทธิ์ในการตัดสินใจนำการทดสอบซอฟต์แวร์อัตโนมัติมาใช้ในโครงการ ทั้งหมด 2 กลุ่ม คือ กลุ่มตัวอย่างที่เคยใช้งานเครื่องมือทดสอบซอฟต์แวร์อัตโนมัติ จำนวน 120 ชุด และกลุ่มตัวอย่างที่ไม่เคยใช้งานเครื่องมือทดสอบซอฟต์แวร์อัตโนมัติ จำนวน 120 ชุด ผ่านแบบสอบถามออนไลน์ (Online Questionnaire) และทำการวิเคราะห์ข้อมูลโดยใช้สถิติเชิงพรรณนา (Descriptive Statistics) สำหรับการอธิบายข้อมูลทั่วไปของผู้ตอบแบบสอบถาม และสถิติสำหรับการวิเคราะห์องค์ประกอบ (Factor Analysis) ในการอธิบายการจับกลุ่มของตัวแปรที่มีความสัมพันธ์กัน รวมถึงการวิเคราะห์ค่าสัมประสิทธิ์แอลฟาของครอนบาค (Cronbach’s alpha) สำหรับทดสอบความเที่ยงของเครื่องมือ และการใช้สถิติสำหรับการวิเคราะห์การถดถอยพหุคูณ (Multiple Regression Analysis) ในการวิเคราะห์หาความสัมพันธ์ระหว่างตัวแปรอิสระและตัวแปรตามผลการวิจัยจากข้อมูลกลุ่มตัวอย่างทั้งหมดแสดงให้เห็นว่าปัจจัยส่วนบุคคล ได้แก่ ประโยชน์สัมพัทธ์ การยอมรับนวัตกรรมส่วนบุคคล และการขาดทักษะของนักพัฒนา ปัจจัยด้านงานและเทคโนโลยี ได้แก่ ความเหมาะสมระหว่างงานและเทคโนโลยี ความสอดคล้องกับผู้ใช้งาน และความซับซ้อนในการใช้งาน และปัจจัยด้านองค์กร ได้แก่ การสนับสนุนจากผู้บริหาร มีอิทธิผลต่อความตั้งใจที่จะใช้งานเครื่องมือทดสอบซอฟต์แวร์อัตโนมัติ นอกจากนี้ปัจจัยที่มีความแตกต่างกันที่ส่งผลต่อความตั้งใจที่จะใช้งาน ระหว่างกลุ่มตัวอย่างที่เคยใช้และกลุ่มตัวอย่างที่ไม่เคยใช้เครื่องมือทดสอบซอฟต์แวร์อัตโนมัติ ได้แก่ ปัจจัยประโยชน์สัมพัทธ์ ที่พบว่ากลุ่มตัวอย่างที่ไม่เคยใช้งานเครื่องมือทดสอบซอฟต์แวร์อัตโนมัติ ไม่รับรู้ถึงประโยชน์จากการใช้งานเครื่องมือทดสอบซอฟต์แวร์อัตโนมัติ เมื่อเปรียบเทียบกับการทดสอบด้วยตนเอง ทำให้ไม่เกิดความตั้งใจที่จะใช้งานเครื่องมือดังกล่าว ปัจจัยความสอดคล้องกับผู้ใช้งาน ที่พบว่ากลุ่มตัวอย่างที่เคยใช้งานรับรู้ถึงความไม่สอดคล้องระหว่างเครื่องมือทดสอบซอฟต์แวร์อัตโนมัติกับตนเอง ทำให้ไม่เกิดความตั้งใจที่จะใช้งานเครื่องมือดังกล่าว และปัจจัยการขาดทักษะของนักพัฒนาที่พบว่าทั้งสองกลุ่มตัวอย่างไม่เห็นด้วยกับปัจจัยดังกล่าว ทำให้ไม่มีผลต่อความตั้งใจที่จะใช้งาน
DOI: 10.7910/dvn/cduyvh/8jug0k
title: The effect of working memory capacity on word recognition speed in Arabic second grade readers pdf.pdf
DOI: 10.7910/dvn/qif54f
title: A questionnaire of self image and other's image in the therapeutic relationship: The construction and the psychometric characteristics
DOI: 10.14457/tu.the.2016.1514
title: แผนกลยุทธ์ระบบสารสนเทศ: กรณีศึกษา บริษัท ไอ.ซี. แมนูแฟคเจอริ่ง จำกัด

description: บริษัท ไอ.ซี. แมนูแฟคเจอริ่ง จํากัด เป็นบริษัทผลิตอลูมิเนียมในประเทศไทย มีสินค้าหลักคือ อลูมิเนียมเส้น บันไดอลูมิเนียม บานเกล็ด และ อุปกรณ์อื่น ๆ ที่ทำจากอลูมิเนียม ด้วยประสบการณ์ กว่า 20 ปีในอุตสาหกรรมอลูมิเนียม บริษัทมีกระบวนการผลิตที่ครอบคลุมตั้งแต่ การหลอม การรีด การพ่นสี (Powder Coating) และการประกอบเป็นสินค้าสำเร็จรูปต่าง ๆ โดยมีจุดแข็งในด้านคุณภาพ ด้านราคาที่สามารถแข่งขันได้ ด้านการรับรู้ของแบรนด์ และมีฐานลูกค้าที่กว้างขวาง แต่แบรนด์นั้นยังขาด การสร้างความแตกต่าง ทั้งด้านการนำเสนอและตัวสินค้า บริษัทยังขาดการจัดสรรงบประมาณด้านการตลาดที่มีประสิทธิภาพ ขาดทิศทางด้านกลยุทธ์ที่ชัดเจน และขาดการรับรองด้านคุณภาพ (มอก.) ซึ่งหากได้มาจะทำให้บริษัทได้เปรียบทางการแข่งขันอย่างยั่งยืน  นอกจากนี้ความก้าวหน้าด้านเทคโนโลยีได้ทำให้มีสินค้าทดแทนและคู่แข่งรายใหม่ ๆ เข้าสู่ตลาดมากขึ้น สินค้าที่ไม่มีเครื่องหมายการค้า และเน้นราคาถูกจากจีนได้เข้ามาตีตลาดในประเทศไทย ทำให้บริษัทต้องเผชิญกับสงครามราคาในขณะที่ยังต้องรักษาคุณภาพสินค้าไว้ ทว่าโอกาสในการเติบโตของธุรกิจในปัจจุบัน มาจากการสื่อสารที่รวดเร็วของการใช้อินเทอร์เน็ตที่เพิ่มขึ้น และความต้องการสินค้าที่มีคุณภาพเพิ่มมากขึ้น ดังนั้นบริษัทควรพิจารณาโอกาสเหล่านี้ให้เติบโตอย่างยั่งยืนจากการวิเคราะห์ปัจจัยแวดล้อมของบริษัท ทำให้ได้แผนกลยุทธ์ระยะยาว 3 กลยุทธ์และ กลยุทธ์ระยะสั้น 2 กลยุทธ์ ซึ่งกลยุทธ์ระยะยาว ได้แก่ 1) การลงทุนใน R & D 2) การปรับปรุงภาพลักษณ์ของแบรนด์ 3) การจัดการความรู้  กลยุทธ์ระยะสั้น ได้แก่ 1) การพัฒนาตลาดและการพัฒนาผลิตภัณฑ์ 2) รื้อปรับกระบวนงาน ตามมาตรฐานอุตสาหกรรม และเพื่อให้สามารถดำเนินกลยุทธ์ได้สำเร็จจึงจำเป็นต้องพัฒนาระบบสารสนเทศดังต่อไปนี้ 1) ระบบการดำเนินงานภายใน 2) ระบบบัญชีการเงินและบริหารวัตถุดิบคงคลัง 3) ระบบสนับสนุนการขาย 4) ระบบจัดการความรู้ ซึ่งเมื่อรวมทั้งค่าใช้จ่ายในการพัฒนาระบบ (ฮาร์ดแวร์และซอฟต์แวร์) เป็นระยะเวลา 3 ปีเท่ากับ 2,399,047 บาท และเมื่อคำนวณต้นทุนการเป็นเจ้าของ (Total Cost of Ownership) ในระยะเวลา 5 ปี สามารถประมาณ ได้ 3,095,785 บาท
DOI: 10.14457/tu.the.2016.1515
title: ปัจจัยที่ส่งผลต่อการยอมรับระบบเก็บค่าผ่านทางอัตโนมัติ

description: งานวิจัยนี้เป็นงานวิจัยเชิงปริมาณในรูปแบบการสำรวจ โดยศึกษาปัจจัยที่มีผลต่อการยอมรับระบบเก็บค่าผ่านทางอัตโนมัติและได้ทำการศึกษากลุ่มปัจจัยจากการประยุกต์ใช้แนวคิด และทฤษฎีส่วนประสมทางการตลาด ทฤษฎีการแพร่กระจายนวัตกรรม แนวคิดการรับรู้ความเสี่ยง และแนวคิดความเชื่อมั่นไว้วางใจ มาเป็นกรอบในการศึกษางานวิจัยนี้ ซึ่งจัดเก็บรวบรวมข้อมูลด้วยแบบสอบถามทางอิเล็กทรอนิกส์ จากกลุ่มตัวอย่างจำนวน 153 รายที่เป็นผู้ที่ใช้บริการทางพิเศษแห่งประเทศไทยแต่ไม่เคยใช้บริการระบบเก็บค่าผ่านทางอัตโนมัติ ซึ่งในการวิเคราะห์ข้อมูลได้ดำเนินการโดยใช้วิธีการประมวลผลด้วยโปรแกรมสำเร็จรูปทางสถิติ ดำเนินการวิเคราะห์ข้อมูลโดยใช้สถิติเชิงพรรณา ทำการทดสอบสมมติฐานด้วยการวิเคราะห์การถดถอยพหุคูณและการวิเคราะห์ค่าอิทธิพลทางอ้อม                ผลการวิจัยแสดงให้เห็นว่าปัจจัยส่วนประสมทางการตลาดทางด้านผลิตภัณฑ์ ส่วนประสมทางการตลาดทางด้านราคา การรับรู้ความเสี่ยง และความเชื่อมั่นไว้วางใจส่งผลทางตรงต่อการยอมรับระบบเก็บค่าผ่านทางอัตโนมัติ และความเชื่อมั่นไว้วางใจส่งผลทางอ้อมต่อการยอมรับระบบเก็บค่าผ่านทางอัตโนมัติอย่างมีนัยสำคัญ ซึ่งงานวิจัยนี้จะทำให้ทราบถึงความต้องการที่แท้จริงของผู้ใช้บริการ และสามารถนำผลการวิจัยนี้ไปใช้เป็นแนวทางวางแผนกลยุทธ์เพื่อขยายฐานลูกค้า เพิ่มปริมาณผู้ใช้บริการระบบและนำไปปรับใช้ให้เป็นประโยชน์ในการบริการได้ตรงตามความต้องการของผู้ใช้บริการ
DOI: 10.14457/tu.the.2016.1516
title: ปัจจัยที่ส่งผลกระทบต่อความจงรักภักดีของผู้บริโภคต่อเว็บไซต์ประมูลสินค้าออนไลน์

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่อความจงรักภักดีของผู้ประมูลสินค้าออนไลน์ที่มีต่อเว็บไซต์ประมูลออนไลน์ ซึ่งเป็นงานวิจัยเชิงปริมาณ โดยพัฒนาจากกรอบงานวิจัยเดิมในอดีตด้านความจงรักภักดีของผู้ประมูล โดยรวบรวมข้อมูลจากผู้ที่เคยเข้าร่วมประมูลสินค้าออนไลน์ผ่านทางเว็บไซต์ประมูล จำนวน 191 คน ด้วยการแจกแบบสอบถามอิเล็กทรอนิกส์ผ่านทางสื่อสังคมออนไลน์ และนำข้อมูลที่ได้มาประมวลผลด้วยโปรแกรมสำเร็จรูปทางสถิติ เพื่อวิเคราะห์ความสัมพันธ์ระหว่างตัวแปรต้นและตัวแปรตามผลการวิจัยพบว่า ประสิทธิผลของตัวแทนประมูล ประสิทธิผลของการเสนอรายการที่ประมูล อิทธิพลของเครือข่ายสังคม และความหลากหลายของสินค้า ส่งอิทธิพลทางตรงต่อการรับรู้ประโยชน์จากการประมูล นอกจากนี้อิทธิพลของเครือข่ายสังคม และความหลากหลายของสินค้า ยังส่งอิทธิพลทางตรงต่อการรับรู้ความเพลิดเพลินจากการประมูล รวมถึงลักษณะของเว็บไซต์ และคุณภาพของสินค้า ส่งอิทธิพลทางตรงต่อไว้วางใจ ซึ่งการรับรู้ประโยชน์จากการประมูล การรับรู้ความเพลิดเพลินจากการประมูล และความไว้วางใจ ส่งอิทธิพลทางตรงต่อความภักดีต่อเว็บไซต์ ขณะที่ ประสิทธิผลของการเสนอรายการที่ประมูล ความหลากหลายของสินค้า ลักษณะของเว็บไซต์ และคุณภาพของสินค้า ส่งอิทธิพลทางอ้อมต่อความจงรักภักดีต่อเว็บไซต์ประมูลออนไลน์ อย่างไรก็ตามผลงานวิจัยพบว่า อิทธิพลของเครือข่ายสังคมไม่สนับสนุนสมมติฐานการวิจัย ซึ่งอาจเกิดจากจำนวนของผู้เข้าร่วมประมูลยังมีจำนวนไม่สูงมากนัก ประกอบกับเว็บไซต์ประมูลยังไม่สามารถตอบสนองความต้องการของผู้เข้าร่วมประมูลได้ดีเพียงพอ นอกจากนี้ยังพบว่าอิทธิพลทางสังคม ไม่ส่งอิทธิพลต่อความจงรักภักดีต่อเว็บไซต์ประมูลออนไลน์ ซึ่งอาจเนื่องมาจากกลุ่มผู้ร่วมตอบแบบสอบถามส่วนใหญ่อยู่ในยุคของ Generation X ซึ่งมีความเป็นตัวของตัวเองสูง และไม่สนใจความคิดเห็นของคนอื่นมากนักประโยชน์ที่ได้จากงานวิจัยนี้ทำให้ผู้ประกอบการหรือเจ้าของกิจการประมูล หรือขายสินค้าออนไลน์ตระหนักถึงสิ่งที่สำคัญซึ่งจะส่งผลให้ผู้เข้าใช้เว็บไซต์หรือเข้าร่วมประมูลเกิดความจงรักภักดีต่อเว็บไซต์ เพื่อความก้าวหน้าและมั่นคงทางธุรกิจ งานวิจัยนี้ศึกษาเพียงช่องทางการประมูลผ่านเว็บไซต์ประมูลออนไลน์เท่านั้น ซึ่งปัจจุบันมีช่องทางในสังคมออนไลน์อีกมากมาย จึงขอเสนอแนะงานวิจัยต่อเนื่องในอนาคตให้ศึกษาในช่องทางอื่น ๆ เพิ่มเติม
DOI: 10.14457/tu.the.2016.1517
title: แผนกลยุทธ์ระบบสารสนเทศ กลุ่มธุรกิจ คอนซูเมอร์ กู๊ดส์ แอนด์ เซอร์วิส กรุ๊ป

description: กลุ่มธุรกิจ คอนซูเมอร์ กู๊ดส์ แอนด์ เซอร์วิส กรุ๊ป เป็นผู้ริเริ่มการทำธุรกิจด้านอาหารประเภทควิกเซอร์วิส เรสเตอร์รองส์ รายแรกของประเทศไทย กลุ่มธุรกิจจะคัดสรรแต่แบรนด์ร้านอาหารชั้นนำที่หลากหลายสามารถตอบสนองความต้องการและมอบบริการที่ดีเยี่ยมให้กับลูกค้า จากการวิเคราะห์สถานแวดล้อมของกลุ่มธุรกิจ สามารถแบ่งกลยุทธ์ออกเป็น 3 กลยุทธ์หลัก ๆ คือ 1) กลยุทธ์ด้านการควบคุมคุณภาพของอาหารและบริการ 2) กลยุทธ์ด้านการเติบโตของกลุ่มธุรกิจ และ 3) กลยุทธ์ด้านการดูแลรักษาพนักงานของกลุ่มธุรกิจเพื่อให้การดำเนินงานตามกลยุทธ์เป็นไปได้อย่างมีประสิทธิภาพ บรรลุผลตามวิสัยทัศน์ พันธกิจ เป้าหมาย และกลยุทธ์ต่าง ๆ ของทางกลุ่มธุรกิจได้ จึงได้นำเสนอระบบสารสนเทศใหม่ 6 ระบบ คือ 1) ระบบบริหารจัดการพนักงาน 2) ระบบบริหารจัดการค่าตอบแทนและสวัสดิการ 3) ระบบบริหารจัดการแบรนด์ (ใหม่/แฟรนไชส์) 4) ระบบบริหารจัดการคุณภาพอาหาร 5) ระบบบริหารจัดการวัตถุดิบคงคลัง 6) ระบบบริหารจัดการความต้องการของลูกค้า โดยใช้งบประมาณในการลงทุนตลอดระยะเวลา 4 ปี ทั้งสิ้น 16,532,964 บาท แบ่งเป็นค่าใช้จ่ายด้านฮาร์ดแวร์ 260,744 บาท ค่าใช้จ่ายด้านซอฟต์แวร์ 10,992,220 บาท และค่าใช้จ่ายด้านบุคลากร 5,280,000 บาทในการจัดลำดับความสำคัญของการได้มาซึ่งระบบสารสนเทศ ใช้เกณฑ์การพิจารณาจาก 1) ความเร่งด่วนในการใช้งานระบบสารสนเทศ และ 2) ความสามารถในการสนับสนุนกลยุทธ์ของระบบสารสนเทศ ผนวกกับความต้องการของผู้บริหาร นำมาวิเคราะห์เพื่อจัดลำดับการพัฒนาระบบสารสนเทศ เรียงตามลำดับก่อนหลัง ดังนี้ 1) ระบบบริหารจัดการความต้องการของลูกค้า      2) ระบบบริหารจัดการพนักงาน 3) ระบบบริหารจัดการค่าตอบแทนและสวัสดิการ 4) ระบบบริหารจัดการวัตถุดิบคงคลัง 5) ระบบบริหารจัดการคุณภาพอาหาร และ 6) ระบบบริหารแบรนด์ (ใหม่/แฟรนไชส์) โดย ระบบบริหารจัดการความต้องการของลูกค้า ระบบบริหารจัดการพนักงาน และระบบบริหารจัดการค่าตอบแทนและสวัสดิการจะเริ่มพัฒนาตั้งแต่ปีที่ 1 ส่วนระบบบริหารจัดการวัตถุดิบคงคลังจะพัฒนาต่อจากทั้งสามระบบในปีที่ 2 เมื่อเข้าในปีที่ 3 จะดำเนินการพัฒนาระบบบริหารจัดการคุณภาพอาหาร และในปีที่ 4 ก็จะพัฒนาระบบบริหารจัดการแบรนด์ (ใหม่/แฟรนไชส์) เป็นลำดับสุดท้ายในการประเมินความคุ้มค่าของระบบจะพิจารณาจากผลตอบแทนในการลงทุนด้วยการคำนวณระยะเวลาการคืนทุนแบบคิดลด (Revenue Expenditure) และการคำนวณอัตราส่วนการลงทุนในระบบสารสนเทศ ซึ่งในการพัฒนาระบบสารสนเทศใหม่พบว่าจะต้องใช้ระยะเวลาในการคืนทุนรวมประมาณ 1 ปี 11 เดือน โดยเรียงลำดับการคืนทุนจากระยะเวลาน้อยไปหามาก ดังนี้        1) ระบบบริหารจัดการแบรนด์ (ใหม่/แฟรนไชส์) ใช้ระยะเวลาในการคืนทุน 1 ปี 1 เดือน 2) ระบบบริหารจัดการวัตถุดิบคงคลัง และระบบบริหารจัดการคุณภาพของอาหาร ใช้ระยะเวลาในการคืนทุน 1 ปี 8 เดือน 3) ระบบบริหารจัดการพนักงาน และระบบบริหารจัดการค่าตอบแทนและสวัสดิการ ใช้ระยะเวลาในการคืนทุน 1 ปี 11 เดือน โดยอัตราในการลงทุนระบบสารสนเทศทั้งโครงการคิดเป็น ร้อยละ 3.31 ของรายได้ และเป็นร้อยละ 8.99 ของกำไรสุทธิทั้ง 4 ปี
DOI: 10.14457/tu.the.2016.1518
title: การใช้วิดีโอออนไลน์เพื่อสร้างความตั้งใจในการเยี่ยมชมพิพิธภัณฑ์ในกรุงเทพมหานคร

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่อการเข้าเยี่ยมชมพิพิธภัณฑ์ในกรุงเทพมหานคร ซึ่งเป็นงานวิจัยเชิงปริมาณ โดยมีการประยุกต์ใช้ทฤษฎีพฤติกรรมตามแผน ประกอบด้วย ทัศนคติต่อพฤติกรรม การคล้อยตามกลุ่มอ้างอิง การควบคุมพฤติกรรมการรับรู้ ความตั้งใจ และพฤติกรรมการเข้าชมพิพิธภัณฑ์ งานวิจัยนี้ยังเพิ่มการอธิบายผลกระทบของปัจจัยซึ่งประกอบด้วย การให้ความรู้ ความบันเทิง และแหล่งข้อมูลที่มีความน่าเชื่อถือ ต่อทัศนคติต่อพฤติกรรมเพิ่มเติมจากงานวิจัยในอดีต งานวิจัยนี้จัดเก็บข้อมูลจากกลุ่มตัวอย่างที่ไม่สนใจเข้าชมพิพิธภัณฑ์ จำนวน 200 ตัวอย่าง ด้วยวิธีการแจกแบบสอบถามอิเล็กทรอนิกส์ซึ่งมีการแนบคลิปวิดีโอออนไลน์ประกอบ และนำข้อมูลที่ได้มาประมวลผลด้วยโปรแกรมสำเร็จรูปทางสถิติ เพื่อทำการวิเคราะห์ความสัมพันธ์ของปัจจัยต่าง ๆ ที่กล่าวมาข้างต้น     ผลการวิจัยพบว่า วิดีโอออนไลน์ที่มีเนื้อหาเกี่ยวกับการให้ความรู้ ความบันเทิง และแหล่งข้อมูลที่มีความน่าเชื่อถือ ส่งผลกับทัศนคติต่อพฤติกรรมซึ่งส่งผลต่อความตั้งใจในการเข้าชมพิพิธภัณฑ์อีกต่อหนึ่ง นอกจากนี้ยังมีปัจจัยการคล้อยตามกลุ่มอ้างอิงส่งผลต่อความตั้งใจในการเข้าชมพิพิธภัณฑ์เช่นกัน     อย่างไรก็ตามจากผลการวิจัยพบว่า การควบคุมพฤติกรรมการรับรู้ไม่สนับสนุนความตั้งใจในการเข้าชมพิพิธภัณฑ์ในกรุงเทพมหานคร อาจเกิดจากกลุ่มตัวอย่างส่วนมาก อยู่ในช่วงอายุวัยทำงาน คือ 26-30 ปี และผู้ที่มีอายุ 40 ปีขึ้นไป ที่มีเวลาว่างในวันหยุด และมีเงินสำหรับจ่ายค่าเข้าชม แต่มีความสนใจไปยังห้างสรรพสินค้าหรือสถานบันเทิงที่สามารถตอบสนองความต้องการมากกว่าพิพิธภัณฑ์ ที่มีสิ่งอำนวยความสะดวก และมีสินค้าหลากหลายที่น่าสนใจ ดังนั้นจึงไม่เห็นด้วยกับการใช้เวลาว่างกับการเข้าชมพิพิธภัณฑ์ และไม่เห็นถึงความคุ้มค่าของเงินที่ต้องเสียให้กับการเข้าชมพิพิธภัณฑ์     ประโยชน์ที่ได้จากการวิจัยทำให้ผู้บริหารหรือผู้ดูแลพิพิธภัณฑ์ ใช้เป็นแนวทางในการพัฒนาการประชาสัมพันธ์ของพิพิธภัณฑ์ไทยให้เป็นที่สนใจต่อคนไทย และคนต่างชาติ โดยอาศัยบทบาทของวิดีโอออนไลน์ ที่กำลังเป็นเครื่องมือที่นิยมในการตลาด มาประยุกต์ใช้กับพิพิธภัณฑ์ของไทยให้น่าสนใจยิ่งขึ้น
DOI: 10.14457/tu.the.2016.1519
title: ระบบจัดการภายในสำหรับกิจการเสรีภัณฑ์ นครปฐม

description: การค้นคว้าอิสระนี้เป็นการพัฒนาระบบการจัดการภายในของกิจการเสรีภัณฑ์ นครปฐมที่กำลังมีปัญหาจากการจัดการข้อมูลและการบริหารงานภายใน เพราะประสบปัญหาในการจัดเก็บข้อมูลต่าง ๆ เช่น ข้อมูลลูกค้า ข้อมูลการบริการ ปัญหาในการติดตามสถานะงานให้บริการ การจัดการตารางขนส่งสินค้าและจัดหารถเพื่อให้บริการ จึงเกิดแนวคิดในการนำระบบมาใช้เพื่อแก้ปัญหาต่าง ๆ ของกิจการ โดยระบบสามารถช่วยงานการจัดส่งสินค้าของกิจการ เช่น ช่วยระบุเส้นทางการขนส่งสินค้าโดยมีการนำเทคโนโลยีระบุตำแหน่งมาใช้ และจัดรถเพื่อขนส่งสินค้าให้เหมาะสมกับสถานที่ปลายทาง ช่วยติดตามงานการให้บริการขนส่งในแต่ละขั้นตอนพร้อมทั้งข้อมูลที่จำเป็นในการบริหารและจัดการตารางขนส่ง การจัดรถ รวมไปถึงการบันทึกรายละเอียดการขนส่งต่าง ๆ เพื่อเป็นประโยชน์ในการตรวจสอบการทำงานของพนักงานในระยะยาวระบบนี้มีขอบเขตการทำงานครอบคลุมตั้งแต่การจัดการข้อมูลรถที่มีไว้ให้บริการ การจัดการข้อมูลลูกค้า การจัดการข้อมูลงานให้บริการต่าง ๆ ตั้งแต่สร้างรายการงานให้บริการเมื่อได้รับแจ้งจากลูกค้า ทำใบเสนอราคา จัดตารางขนส่งโดยระบุรถคันที่ให้บริการ การขนส่งสินค้า การจัดพนักงานขับรถ รวมไปถึงการบันทึกข้อมูลการใช้ทรัพยากรของกิจการในงานให้บริการ นอกจากนี้ยังสามารถจัดทำเอกสารการให้บริการ ได้แก่ ใบเรียกเก็บ ใบเสร็จรับเงิน ใบกำกับภาษี ให้สามารถดาวน์โหลดออกมาเป็น PDF เพื่อใช้งานต่อไป ระบบสามารถจัดการงานซ่อมบำรุงรถ รวมไปถึงการช่วยเตือนการเช็คระยะรถให้บริการของกิจการ และระบบมีรายงานเพื่อการดำเนินงานด้านการใช้งานทรัพยากรและรายละเอียดการขนส่ง ระบบนี้มีสถาปัตยกรรมเป็นระบบให้บริการที่ทำงานบนเว็บ (Web-based Application) โดยผู้พัฒนาใช้แนวคิดการวิเคราะห์และออกแบบเชิงวัตถุ (Object-Oriented analysis and design) ในการวิเคราะห์และออกแบบระบบ เขียนโปรแกรมด้วยภาษา HTML5 และ C# ภายใต้ ASP.NET ด้วยโครงสร้างโปรแกรมแบบ MVC โดยใช้โปรแกรม Visual Studio 2015 ร่วมกับฐานข้อมูล Microsoft SQL Server 2016 เป็นเครื่องมือในการพัฒนาโปรแกรมร่วมกับการใช้ Google Map API
DOI: 10.14457/tu.the.2016.1520
title: โครงการพัฒนาเว็บไซต์ศูนย์รวมช่าง ผู้รับเหมา ผู้จำหน่าย

description: ในปัจจุบันช่าง ผู้รับเหมา และผู้จำหน่ายสินค้าที่เกี่ยวกับการก่อสร้างมีอยู่มากมาย ทำให้ผู้บริโภคมีทางเลือกที่หลากหลายในการเลือกใช้บริการมากขึ้นและส่วนใหญ่มักจะประสบปัญหาในการค้นหาช่าง ผู้รับเหมา ผู้จำหน่ายที่สามารถเชื่อถือได้ เว็บไซต์ BuilderHub.com ที่พัฒนาจึงเป็นเว็บไซต์ศูนย์กลางรวบรวมข้อมูลต่าง ๆ ที่เกี่ยวกับการก่อสร้าง เช่น ข้อมูลของช่าง ผู้รับเหมา ผู้จำหน่าย รวมถึงข้อมูลราคากลางของวัสดุก่อสร้าง สำหรับผู้ใช้งานที่ต้องการหาช่าง ผู้รับเหมา ผู้จำหน่ายเพื่อจ้างงานการทำงานของเว็บไซต์ BuilderHub.com จะครอบคลุมตั้งแต่การค้นหาช่าง ผู้รับเหมา ผู้จำหน่ายที่ตรงตามเงื่อนไขที่ผู้ใช้งานต้องการ หรือให้ระบบทำการจับคู่ความต้องการของผู้ใช้งานกับคุณสมบัติของช่าง ผู้รับเหมา ผู้จำหน่ายที่ตรงกับความต้องการให้โดยอัตโนมัติ การให้คะแนนและเขียนบทวิจารณ์ช่าง ผู้รับเหมาหรือผู้จำหน่ายที่ผู้ใช้งานเคยใช้บริการ การเรียกดูราคากลางของวัสดุก่อสร้าง รวมถึงการแจ้งปัญหาในการใช้งานเว็บไซต์ที่ผู้ใช้งานสามารถติดต่อผู้ดูแลระบบได้โดยตรง นอกจากนี้เว็บไซต์ BuilderHub ยังให้ผู้ใช้งานที่เป็นช่าง ผู้รับเหมา ผู้จำหน่ายสามารถซื้อคำสำคัญในการค้นหาและอัพเกรดเป็นบัญชีผู้ใช้งานพิเศษ เพื่อให้ผลการค้นหาอยู่ในลำดับต้น ๆ รวมทั้งยังให้รายงานแก่ช่าง ผู้รับเหมา และผู้จัดจำหน่ายใช้ในการตัดสินใจซื้อคำสำคัญและอัพเกรดบัญชีผู้ใช้งานในการพัฒนาเว็บไซต์ BuilderHub.com ใช้แนวคิดการวิเคราะห์และออกแบบระบบเชิงวัตถุ (Object-Oriented Analysis and Design) โดยใช้ UML (Unified Modeling Language) ในการพัฒนาตัวแบบระบบ ส่วนการพัฒนาโปรแกรมพัฒนาภายใต้ ASP.NET Framework 4.5 โดยใช้ภาษา Visual Basic และใช้โปรแกรม Visual Studio Community 2015 เป็นเครื่องมือในการพัฒนาโปรแกรม ร่วมกับฐานข้อมูล Microsoft SQL Server 2016
DOI: 10.5281/zenodo.1326847
title: Finding An Antibody To Detect Ezh1 Protein Expression – Part 2

description: Follow up to previous post of trying to find an antibody to determine EZH1 expression in AML patient cells.
description: The SGC is a registered charity (number 1097737) that receives funds from AbbVie, Bayer Pharma AG, Boehringer Ingelheim, Canada Foundation for Innovation, Eshelman Institute for Innovation, Genome Canada through Ontario Genomics Institute [OGI-055], Innovative Medicines Initiative (EU/EFPIA) [ULTRA-DD grant no. 115766], Janssen, Merck KGaA, Darmstadt, Germany, MSD, Novartis Pharma AG, Ontario Ministry of Research, Innovation and Science (MRIS), Pfizer, São Paulo Research Foundation-FAPESP, Takeda, and Wellcome [106169/ZZ14/Z]. This project receives funding from the Leukemia and Lymphoma Society of Canada.
DOI: 10.5281/zenodo.1326848
title: Finding An Antibody To Detect Ezh1 Protein Expression – Part 2

description: Follow up to previous post of trying to find an antibody to determine EZH1 expression in AML patient cells.
description: The SGC is a registered charity (number 1097737) that receives funds from AbbVie, Bayer Pharma AG, Boehringer Ingelheim, Canada Foundation for Innovation, Eshelman Institute for Innovation, Genome Canada through Ontario Genomics Institute [OGI-055], Innovative Medicines Initiative (EU/EFPIA) [ULTRA-DD grant no. 115766], Janssen, Merck KGaA, Darmstadt, Germany, MSD, Novartis Pharma AG, Ontario Ministry of Research, Innovation and Science (MRIS), Pfizer, São Paulo Research Foundation-FAPESP, Takeda, and Wellcome [106169/ZZ14/Z]. This project receives funding from the Leukemia and Lymphoma Society of Canada.
DOI: 10.5281/zenodo.1327317
title: Automated measurement of fetal head circumference using 2D ultrasound images

description: For more information about this dataset go to: https://hc18.grand-challenge.org/
description: {"references": ["Thomas L. A. van den Heuvel, Dagmar de Bruijn, Chris L. de Korte and Bram van Ginneken. Automated measurement of fetal head circumference using 2D ultrasound images. PloS one, 13.8 (2018): e0200412."]}
DOI: 10.7910/dvn/qif54f/axkzzf
title: ajopsy 5 Kouidri.pdf
DOI: 10.7910/dvn/vbj8fn
title: Infantil autism: A review of its basic forms, its clinical characteristics and caregiving methods in western societies and in algerian society
DOI: 10.7910/dvn/vbj8fn/myytjg
title: ajopsy 5 Benabdallah.pdf
DOI: 10.14457/tu.the.2016.1521
title: โครงการพัฒนาระบบควบคุมและจัดการหอพัก

description: รายงานการค้นคว้าอิสระนี้เป็นการพัฒนาระบบควบคุมและจัดการหอพัก หรือ Dorm Management System มีจุดประสงค์เพื่อช่วยเพิ่มประสิทธิภาพการทำงานของหอพักให้มีประสิทธิภาพมากขึ้น โดยการเชื่อมต่อการใช้งานไฟฟ้าต่าง ๆ เข้ากับระบบ เพื่อให้ระบบสามารถควบคุมอุปกรณ์ทางไฟฟ้าเหล่านั้นได้ ซึ่งระบบ แบ่งเป็นสองส่วนคือ ส่วน Windows Application ที่ใช้ผู้ใช้งานทำการติดต่อกับฐานข้อมูล และส่วนอุปกรณ์ฝังตัวที่ช่วยควบคุมการใช้งานไฟฟ้าต่าง ๆ ในส่วนการพัฒนาระบบ ผู้พัฒนาวิเคราะห์และออกแบบระบบ โดยใช้ UML (Unified Modeling Language) และพัฒนาระบบโดยใช้ขั้นตอนการพัฒนาแบบ Waterfall Methodology ทั้งระบบ โดย Windows Application ใช้ภาษา C# ทำงานร่วมกับ Embedded System ที่ใช้ภาษา Python ซึ่งเชื่อมต่อกับฐานข้อมูลที่ถูกจัดการโดย PostgreSQL 9.6